Verkkotyöpaja on osallistujille maksuton.
{"fi":"Ilmoittaudu tähän työpajaan 19.3. tästä linkistä: https://zef.fi/s/1mrqjlxh/","sv":"","en":""}
Tekoäly yksin- ja mikroyrittäjän apurina I -työpaja
Oletko miettinyt, että miten voisit hyödyntää tekoälyä yritystoiminnassasi ja helpottaa arjen työtäsi? Miten tekoälyllä luodaan kilpailuetua? Miten kirjoitetaan hyviä prompteja? Älä jää yksin pähkäilemään vaan tule kuulolle Tekoäly yrittäjän apurina I -verkkotyöpajaan. Saat konkreettisia ja selkeitä vinkkejä ja ideoita tekoälyn hyödyntämiseen yritystoiminnassasi tai työssäsi. Tavoitteena on, että jokaiselle osallistujalle jää käteen jotain konkreettista, millä lähteä kehittämään omaa toimintaansa. Työpajan sisältö soveltuu kaikille, riippumatta osallistujien lähtötasosta tekoälytyökalujen käytössä. Sisältö •Perehdytään perustyökaluihin kuten ChatGPT, Copilot, Gemini •Tutustutaan erilaisten esimerkkien kautta tekoälytyökalujen käyttökohteisiin ja mahdollisuuksiin yrittäjän arjessa. •Opitaan kirjoittamaan hyviä prompteja (komentoja) tekoälylle •Osallistujat saavat lisäksi erilaisia linkkejä ja esimerkkejä itseoppimisen tueksi työpajan jälkeen. Asiantuntijana toimii Jonna Muurinen Kuulu Oy:sta. Hän on työskennellyt viimeiset 23 vuotta markkinoinnin, viestinnän ja median parissa Suomessa ja ulkomailla. Jonna on valmentanut jo satoja ihmisiä ja yrityksiä hyödyntämään tekoälyä. Hän on saanut erinomaista palautetta niin vasta-alkajilta kuin edistyneemmiltä tekoälyn käyttäjiltä selkeästä, innostavasta ja käytännön esimerkkejä sisältävästä tyylistään.
Työpajassa tutustutaan tekoälyn maailmaan ja siihen miten sitä voi hyödyntää yritystoiminnassa. Tapahtuma on avoin kaikille kiinnostuneille!
Ilmoittautumisen jälkeen saat lähempänä tapahtuman ajankohtaa Zoom-osallistumislinkin.
Aurinkosähköä pientaloihin - Webinaari ke 14.3. klo 16.30 - 18.00
Kuinka tehdä aurinkosähkön hankinta suunnitellusti, ja mitä asioita kannattaa ottaa huomioon jo ennen aurinkosähköjärjestelmän hankintaa? Aurinkosähköä pientaloon -webinaarissa 14.3.2024 kello 16:30 – 18:00 Teemu Kettunen Motivasta kertoo aurinkosähkön hankinnasta kotiin. Pauli Kortesoja Thermopoliksesta kertoo aurinkosähkön suunnittelusta, asennuksesta ja käyttöönotosta. Oulun Energian Mikko Kylli käy läpi webinaarissa myös mitä vaatimuksia sähköverkkoyhtiöllä on aurinkosähkölle. Tervetuloa kuuntelemaan esityksiä! Ilmoittaudu mukaan tästä 13.3.2024 mennessä! Tilaisuus on maksuton. Alueellinen energianeuvonta tarjoaa puolueetonta ja maksutonta tietoa energia-asioista. Neuvontaa rahoittaa Energiavirasto. Webinaarin järjestäjinä toimivat Feasib Consulting (Kainuun, Pohjois-Pohjanmaan ja Lapin energianeuvonta), Thermopolis (Etelä-Pohjanmaan, Pohjanmaan ja Keski-Pohjanmaan energianeuvonta), Evate Oy (Keski-Pohjanmaan energianeuvonta), Porin kaupunki (Satakunnan energianeuvonta), sekä Kuopion kaupunki (Pohjois-Savon energianeuvonta).
Thermopolis Oy Etelä-Pohjanmaan Energiatoimisto
Aurinkosähköä pientaloon - webinaari. Ilmoittaudu 13.3.2024 mennessä!
Galleria Kaaren maaliskuun näyttely on seinäjokisen Jukka Nokuan Drakonia. Drakoniassa esiintyy taivaalla liiteleviä lohikäärmehahmoja. Päivä on painumassa iltaa kohti ja taivas täyttyy villien pilven hattaroiden punertavasta esityksestä. Mielikuvitus ottaa vallan katsojasta. Seinillä liikkuvat hahmot ovat unenomaisen tilan vilkas esiaste. Jukka Nokua on Seinäjoella asuva, Kankaanpään taidekoulusta valmistunut kuvataitelija AMK ja ollut jo kahdesti ehdolla vuoden nuoreksi eteläpohjalaiseksi kuvataitelijaksi.
Jukka Nokuan näyttely Galleria Kaaressa Kauhavalla
{"fi":"Ilmoittaudu ennakkoon lomakkeella, jotta tarjoiluja osataan varata riittävästi: https://forms.office.com/e/LNE2kxQWbP","sv":"","en":""}
Pomedian huhtikuun toimituskokous ja tutustumiskierros Ilkka-Pohjalaiseen
Pomedian toimituskokoukset pidetään kuukausittain aina kuun ensimmäisenä arkimaanantaina kello 15-17. Huhtikuun kokous pidetään Ilkka-Pohjalaisen Seinäjoen-toimituksen kupeessa Mediakulmassa. Ennen kokousta vierailemme Ilkka-Pohjalaisen toimituksessa ja teemme kierroksen toimittajien parissa! Tule mukaan koko ajaksi tai osaksi aikaa suunnittelemaan ja tekemään juttuja Pomediaan! Join on your computer, mobile app or room device Click here to join the meeting Meeting ID: 399 713 353 328 Passcode: 2ER6dM Download Teams | Join on the web Learn More | Meeting options
Opiskelijamedia Pomedian huhtikuun toimituskokous pidetään maanantaina 8.4. Seinäjoella, Ilkka-Pohjalaisen toimituksen lähellä Mediakulmassa
Mediakulma sijaitsee samassa rakennuksessa kuin Ilkka-Pohjalaisen toimitus.
Digiopastusta ilman ajanvarausta Jalasjärven kirjastossa ke 13.3. klo 14-17
Jalasjärven kirjastossa järjestetään popup-tyylistä digiopastusta keskiviikkona 13.3. klo 14-17. Paikan päällä on kaksi Kurikan kirjaston enälliä, jotka auttavat ratkaisemaan kaikenlaisia pulmia digiasioihin liittyen. Tule paikan päälle ilman ajanvarausta kysymään digiasioista, ja voit halutessasi ottaa myös oman laitteesi mukaan. Vapaa pääsy, tervetuloa!
Digiopastusta ilman ajanvarausta Jurvan kirjastossa to 14.3. klo 14-17
Jurvan kirjastossa järjestetään popup-tyylistä digiopastusta torstaina 14.3. klo 14-17. Paikan päällä on kaksi Kurikan kirjaston enälliä, jotka auttavat ratkaisemaan kaikenlaisia pulmia digiasioihin liittyen. Tule paikan päälle ilman ajanvarausta kysymään digiasioista, ja voit halutessasi ottaa myös oman laitteesi mukaan. Vapaa pääsy, tervetuloa!
Hear the heat kiuas-sonaatin maailman ensi-ilta! Jokipiin kyläyhdistys järjestää suomalaisen saunan päivänä 8.6. jotain todella ainutlaatuista. Saunominen ja musiikki ovat olleet erottamaton osa suomalaisuutta. Kuitenkaan tätä ennen ei saunomista ja ennenkaikkea Kiuasta, ole yhdistetty musiikkiin. Maailman ensiesityksen saa Hear the heat -teos, jossa Kiuas toimii ensimmäistä kertaa soolosoittimena! Kiuas-sonaatin on säveltänyt Jalasjärvinen Niilo Rinta-Harri. Teos on Rinta-Harrin esikoissävellys. Teos liikkuu suomalaisen mielenmaiseman alueella ja koostuu kolmesta, toisiinsa nivoutuvasta osasta. Teos mukailee saunareissua. Kiukaan lisäksi kokoonpanossa on lyömäsoittimia, tuuba, matkaharmooni ja sähkökitara. Tapahtumassa on tarjolla makkaraa, mehua ja ainutlaatuinen tunnelma. Myynnissä arpoja. Tapahtuman lopuksi huutokaupataan teoksessa käytetyt kiukaat! Vapaa pääsy Tapahtumaa tukemassa Parkanon säästöpankkisäätiö ja Jokipiin pellava. Tapahtuma on osa Suomen kylien avoimet kylät päivää! Tervetuloa!
Hear the heat kiuas-sonaatin maailman ensi-ilta Jokipiissä!
Naistenpäivän tanssit 2024 EP tapahtumakalenteri.png
Seinäjoen kansalaisopisto ja Ideapark Seinäjoki järjestävät yhteistyössä Naistenpäivän tanssit! Tanssit pidetään Ideaparkin keskusareenalla naistenpäivänä perjantaina 8.3.2024 klo 17.30-19.30. Luvassa on menoa ja meininkiä, kun Seinäjoen kansalaisopiston kolme bändiä - Pystymettäläiset, Besserwisserit ja Tanssimusiikkiyhtye, soittavat tanssimusiikkia. Bändejä luotsaa Mika Peltoniemi. Musiikin ja paritanssin lisäksi luvassa on Live-Lavista Heidi Hirvelän johdolla! Kampaamo-Myymälä Clips saapuu naistenpäivän tanssien kunniaksi tekemään tanssiaisiin saapuville, tai miksei muillekin, ihania pikakampauksia tanssialueen edustalle klo 14-17 väliseksi ajaksi! Täältä saat mm. tanssien ja koko päivän ajaksi kestävät kiharat! Tapahtuma on kaikille avoin ja maksuton. Tanssikengät jalkaan ja tervetuloa!
Seinäjoen kansalaisopisto ja Ideapark Seinäjoki
Livemusiikkia, paritanssia ja live-lavista Ideaparkilla
Liput 15 €, opiskelijat 10 €, alle kouluikäiset ilmaiseksi
Säkkipillitaituri Pieterjan Van Kerckhoven Tallarin vieraana Konsertin ohjelmassa on sekä hollanninkielisen Flanderin että ranskankielisen Wallonian perinnemusiikkia. Soittimista pääosassa ovat jo vuosisatoja mm. Belgian ja Pohjois-Ranskan alueella soitetut säkkipillit kuten flaamilainen säkkipilli, muchosa ja musette. Suomalaiselle kuulijalle voi tulla yllätyksenä, että säkkipilli ei ole vain kovaäänisten skotlantilaisten sotilasorkestereiden soitin, jonka Brittiläinen imperiumi levitti siirtomaihinsakin. Mitä moninaisimman mallisia, kokoisia ja kuuloisia säkkipillejä on soitettu ympäri Euroopan, ja viime vuosikymmeninä kansanomaiset säkkipillitraditiot ovat elpyneet monin paikoin. Pieterjan van Kerckhoven (s. 1988) on säkkipilli- ja saksofonivirtuoosi, joka taitaa useita perinteisiä säkkipillityyppejä ja soittaa niitä freelancermuusikkona sekä useissa kokoonpanoissaan, kuten WÖR, EmBrun ja barokkiyhtye Bourdon Collectief. Hän myös opettaa useissa musiikkikouluissa viedäkseen perintöä eteenpäin uusille sukupolville. Kansanmusiikkiyhtye Tallari Elias Tallari oli 1800-luvun lopun kovimpia häitä ja pitoja kierrelleitä pohjalaisia soittoniekkoja ja sai siksi antaa nimensä maan ensimmäiselle kansanmusiikin ammattiyhtyeelle. Pelimannimusiikin kehdosta Kaustiselta käsin Tallari on jo kohta 40 vuotta pitänyt yllä suomalaisen juurimusiikin liekkiä toinen jalka syvällä perinteessä ja toinen tiukasti nykyhetkessä, sytyttäen arkistojen aarteet eloon ja luoden uutta. Tallari konsertoi ja kouluttaa, järjestää työpajoja, yhteissoittotilaisuuksia ja jameja, vaalii perinteisiä kansanmusiikin tyylejä, kokeilee, luo ja liikkuu rohkeasti taiteen rajapintoja puhkoen. Yhtyeen ohjelmistoon kuuluu useita eri konserttikokonaisuuksia solistien ja muusikkovieraiden kanssa. Kaffitarjoilu! Tervetuloa!
Kansanmusiikkiyhtye Tallarin konsertissa vieraana on belgialainen Pieterjan Van Kerckhoven.
Kurikan kaupungin Yrityspalvelupiste Formu ja Uusyrityskeskus Neuvoa-antava järjestävät ALOITTAVAN YRITTÄJÄN ILLAN torstaina 18.4.2024 klo 17.30 – 19.30 Paikka: Yrityspalvelupiste Formu, Keskuspuistikko 14, Kurikka Ilta on suunnattu kaikille yritystoimintaa suunnitteleville ja yrittäjyydestä kiinnostuneille. Illan aikana saat perustiedot yrityksen perustamiseen liittyvistä ja siinä huomioitavista asioista Uusyrityskeskus Neuvoa-antavan Ari Loukasmäen kertomana. Illan päätteeksi yritysasiantuntijat Anne Bäckström ja Jussi-Pekka Kurikka kertovat Yrityspalvelupiste Formun palveluista. Illan aikana käydään läpi mm. - liikeidea ja yrityksen perustamistoimet - tuet ja rahoitusmahdollisuudet - yrityksen kannattavuus ja talous - Yrityspalvelupiste Formun tarjoamat palvelut Kahvitarjoilu. Tilaisuus on maksuton. Ilmoittautumiset tilaisuuteen viimeistään ti 16.4.2024. TERVETULOA
Kurikan kaupunki, Yrityspalvelupiste Formu
Ilta on suunnattu kaikille yritystoimintaa suunnitteleville ja yrittäjyydestä kiinnostuneille.
MAALISKUUN KUUKAUDEN TAITEILIJA TUULIKKI PÄÄLLYSAHO
THE ARTIST OF THE MONTH IN MARCH TUULIKKI PÄÄLLYSAHO
Tekstiilitaiteilija Tuulikki Päällysaho asuu ja työskentelee Seinäjoella. Hän on valmistunut 1965 Taideteollisesta oppilaitoksesta (nykyään Aalto-yliopisto). Päällysaho on Seinäjoen Taiteilijaseura Ry:n, Pohjalaisen Taiteilijaliiton, Ornamo/Tekstiilitaiteilijat TEXO Ry:n, Taiteilijat O Ry:n ja Konsti Taideteollisuusyhdistys Ry:n jäsen. “Alussa oli avokado ja sen siemen”, Päällysaho aloittaa ja jatkaa: “Laitoimme lapsenlapsen kanssa siemenen vesiastiaan ja odotimme. Ehti kulua kahdeksan viikkoa, kunnes ensimmäiset juurentyngät ilmestyivät ja saimme laittaa siemenen multaan. Tästä on aikaa melkein kymmenen vuotta. Suuret odotukset itsekasvatetuista avokadoista eivät ole ainakaan vielä toteutuneet, mutta vihreää lehvästöä on saatu ihailla, seurata uusien lehtien kasvua ja ihmetellä ajan kulkua.” Esillä näyttelyssä on akryylimaalauksia ruukkukasveista. Jokaisella näistä kasveista on oma tarinansa, vanhimmat ovat usean vuosikymmenen takaa. Ennen niin ylväs ja suoravartinen jukkapalmu on painunut kaarelle aikaa myöten, mutta yhä sinnittelee. Rönsyliljat ja juorut on saatu ystäviltä ja kasvatettu pienestä versosta. Ne ovat tuoneet viihtyisyyttä ja lämpöä. Taiteilija kertoo tavoitteistaan: “Maalauksissani olen värien ja habituksen kautta tavoitellut näiden kasvien tuomaa iloa ja tunnelmaa.”
There are exposed acrylic paintings of pot plants.
Palkittu luontokuvaaja Taru Rantala kertoo lämpimällä tavalla kohteista, joita hän taltioi kotiaan ympäröivässä luonnossa. Kuvissa on taianomaista tunnelmaa ja yllättäviä yksityiskohtia. Osallistuminen on maksutonta.
Mielenkiintoinen alustus lähiluonnon valokuvaamisesta.
[{"name":"Winter uusi.pdf","url":"https://dsre702v2imo2.cloudfront.net/event-images/5a5zh8lsvsl2dw_Winter uusi.pdf"}]
{"fi":"Ilmoittautuminen sähköpostilla: info@luontoleirikeskus.fi, puh. 06 418 4450","sv":"","en":""}
Hankihölkässä sinä itse päätät, onko se hiljaista hipsuttelua vai sykettä nostattavaa luontoliikuntaa. 2 ja 5 km reiteistä voit valita itsellesi mieleisemmän. Hölkän jälkeen tarjolla lämmintä mehua ja avantosauna. Osallistumismaksu 5 €. Alle 18 v. ilmainen. Ilmoittautuminen paikan päällä tai ennakkoon p. 06 418 4450, info@luontoleirikeskus.fi.
Kaikenikäisten liikuntatapahtuma talvisessa luonnossa
Taru Rantalan luontokuvanäyttely on esillä Honkiniemen luontoleirikeskuksen päärakennuksessa päivittäin klo 10–14. Näyttely on kaikille avoin ja maksuton.
Valokuvausretki Honkiniemen lähiluontoon
Retkellä liikumme luonnossa uusin silmin, havainnoiden asioita, joita ei ehkä normaalisti huomaa: valoja, värejä, rytmejä, pintoja ja muotoja. Kuvan tallennukseen käy niin kännykkä kuin järjestelmäkamera. Retkeen kuuluu lettukahvittelu Honkiniemen kodalla. Oppaana Taru Rantala.
Aikuiset 13 €, opiskelijat / eläkeläiset / työttömät 11 €, perheet ja pariskunnat (1-2 aikuista + 1-2 alle 18v.) 20 €
Kevätkauden aloitus Rakentamisen, remontoinnin, asumisen ja vapaa-ajan tapahtuma sekä after work perjantaina klo 16-20.
Rakentamisen, remontoinnin, asumisen ja vapaa-ajan tapahtuma sekä after work.
Aikuisten kirjavinkkaus Kurikan pääkirjastossa ke 24.4. klo 18
Iskikö valinnanvaikeus etkä tiedä, mitä lukea seuraavaksi? Kurikan pääkirjastossa järjestetään aikuisille suunnattu kirjavinkkaus, jossa vinkataan kirjoja eri teemojen mukaisesti. Huhtikuussa aiheena ovat vinkkaajien lempikirjat, genrestä viis! Aikuisten kirjavinkkaus järjestetään keskiviikkona 24.4. kello 18 Kurikan pääkirjastossa. Tilaisuuteen on vapaa pääsy. Tervetuloa!
Aikuisten kirjavinkkaus: Vinkkaajien lempikirjat Kurikan pääkirjastossa ke 24.4. klo 18
Näyttely on avoinna ti-pe klo 13-17. Tervetuloa avajaisiin to 29.2 klo 17.30. Ohjaaja Sirpa Kataja kertoo näyttelystä näin: Esillä on kolmen eri opintoryhmän teoksia. Mukana on ollut 36 kurssilaista ympäri järviseutua ja lähikunnista. Ikäjakauma on suuri, teineistä ikäihmisiin. Pääasiassa osallistujat ovat naisia mutta iloksemme saimme joukkoomme myös yhden rohkean miespuolisen maalarin. Kursseilla kaikki ovat saaneet toteuttaa omia ideoitaan tai harjoitella eri tekniikoita. On maalattu öljy-, akryyli-, akvarelli- ja pastelliväreillä. On tehty monotypioita, lyijykynätöitä ja posliininmaalauksia. Tuunailtiin myös vanhoja maljakoita uusiokäyttöön ja jouluksi maalattiin värillisiä pulloja jouluaiheisilla kuvilla jouluvaloja varten. Kursseilla viihdytään ja huumori lentää – yleensä maalataan rennolla meiningillä. Joskus tehdään töitä hyvinkin keskittyneesti – silloin on tosi kyseessä! Toisinaan maalataan vanhoja töitä uudelleen. Taidekurssi on monelle viikon kohokohta ja se koetaan hyvin tärkeäksi! Kursseille tullaan vuodesta toiseen, maalaamaan ja tapaamaan tuttuja, samanhenkisiä ystäviä! Välillä elämässä on valoa ja välillä varjoja, mutta ryhmän tuki ja innostus maalaamiseen saa hetkeksi unohtamaan kipeät asiat! Sirpa Kataja, opettaja, ohjaaja – ja ystävä
Järvi-Pohjanmaan kansalaisopiston Vimpelin kuvataide-/posliinimaalausryhmien näyttely Villa Väinölässä